༡༩༧༣ལོའི་ཟླ་བ༦པའི་ནང་བརྩོན་འགྲུས་དཀར་མཛེས་ཁུལ་རོང་བྲག་རྫོང་དུ་སྐྱེས།ཁོས་སྨྱུག་འཛིན་པར་བཤད་རྒྱུར།ཁོ་རང་ཉིད་དང་ཐོག་བོད་རིགས་གླུ་བ་ཞིག་ཡིན།དེ་ནས་རིག་རྩལ་རྒྱུད་སྤེལ་བྱེད་མཁན་ཞིག་ཡིན།སྨྱུག་འཛིན་པས་ཁོར་གླུ་གཞས་སྒྲོལ་མ་ཞེས་པ་དེའི་གླུ་ཚིག་བརྩམས་པའི་མྱོང་ཚོར་སྐོར་ཁ་བརྡ་ལབ་པའི་སྐབས་སུ།བརྩོན་འགྲུས་ཀྱིས་བརྩེ་དུང་ཟབ་མོའི་ཉམས་འགྱུར་བསྟན་ནས་བཤད་རྒྱུར།ཁོ་རང་ཆུང་དུས་སུ།ཁོའི་ཨ་མ་དང་སྲིང་མོ་བཅས་པས་ཁོ་རང་ཉིད་ལྷག་བསམ་ཟོལ་མེད་ཀྱིས་གཅེས་སྐྱོང་བྱས་མཐར།བདེ་སྐྱིད་ངང་འཚར་ལོངས་བྱུང་ཡོད་པས་ཁོའི་སེམས་ནང་ཨ་མ་དང་མིང་སྲིང་ཚོར་བསྔགས་བརྗོད་བྱས་པའི་བསྟོད་གླུ་ཞིག་འབྲི་རྒྱུའི་དམ་བཅའ་བཞག་མྱངས།སྐད་ཆ་བཤད་ནས་དེར་སླེབས་དུས།བརྩོན་འགྲུས་ཀྱིས་ཨ་མཚར་རྩེད་མོས་སྒྲོལ་མ་ནི་མི་རྣམས་ཀྱི་སེམས་སུ་གདུང་བ་འཇོམ་མཁན་གྱི་ལྷ་མོ་རེད།དེ་རིང་ངས་སྒྲོལ་མ་ཞེས་པའི་གླུ་འདི་གནམ་འོག་གི་སྒྲོལ་མ་ཇི་བཞིན་ལྷག་བསམ་བཅངས་ནས་རང་གི་བུ་དང་བུ་མོ་འཚོ་སྐྱོང་བྱེད་མཁན་གྱི་ཨ་མ་དག་ལ་ལེགས་སྐྱེས་སུ་འབུལ་བ་ཡིན།ཤེས་རྟོགས་བྱུང་བར་གཞིགས་ན།སྒྲོལ་མ་ཞེས་པའི་གླུ་འདི༡༩༩༧ལོར་གསར་རྩོམ་བྱས་མོད།འོན་ཀྱང་དེའི་སྐབས་སུ་ཁོ་ཉིད་སྙན་གྲགས་དེ་ཙམ་མེད་པས་དབྱངས་རྟ་དྲངས་རྒྱུའི་ཐད་ཀྱོག་ལམ་མི་ཉུང་བ་བརྒྱུད་ཡོད།བརྩོན་འགྲུས་དེའི་ཐད་ཡིད་ཕངས་པའི་སྐབས་སུ་བོད་རིགས་ཀྱི་གྲགས་ཅན་གཞས་གདངས་རྩོམ་མཁན་ཆོས་རྒྱ་མཚོས་སྒྲོལ་མ་ཞེས་པའི་གླུ་ཚིག་འདི་མཐོང་སྐབས།ཡེ་ཤེས་སྤྱན་གྱི་ནོར་བུ་ཤེས་ཞེས་པའི་དཔེ་ལྟར་ཆོས་རྒྱ་མཚོས་དེ་མ་ཐག་ཏུ་བརྩོན་འགྲུས་ལ་སྐུལ་སློང་བྱེད་དུ་འགྲོ་བ་དང་ཆབས་ཅིགཁོ་གཉིས་ཀྱི་ཐུན་མོང་དུ་འབད་བརྩོན་བྱས་པར་བརྒྱུད།སྙན་ཞིང་འཇེབས་པའི་གླུ་འདི་འགྲུབ་ཡོད་པས་གསེར་ས་འོག་སྦས་ན།འོད་ནམ་མཁའ་ལ་འཕྲོས་ཞེས་པའི་གཏམ་དཔེ་དེའི་གནས་ལུགས་ལ་ར་སྤྲོད་བྱས་པ་རེད།༢༠༠༦ལོར་སྒྲོལ་མ་ཞེས་པའི་གླུ་འདི་བོད་ལྗོངས་ཀྱི་ལོ་༥༠རིང་གི་ཕུལ་བྱུང་གླུ་གཞས་སུ་བསྡུ་སྒྲིག་བྱས་པ་རེད།